Ambraser Heldenbuch
S Ambraser Heldebuech isch e handschriftligi Sammlig vo middelalterlige Heldenepos und chliinere höfische Gschichte us em 12. und 13. Joorhundert; es umfasst u. a. s Nibelungelied, s Kudrunlied, im Hartmann vo Aue si Erec, Biterolf und Dietleib und s Chlagebüechli und Meier Helmbrecht. E hufe Wärk in dr Sammlig si sust niene anders überliiferet – und vo do chunnt die riisigi Bedütig vom Kodex für d Gschicht vo dr dütsche Litratuur. 

Dr Kodex isch im Riiseformat vo 46 x 33,5 cm und umfasst 243 Pergamäntbletter. Jeedes Blatt het drei Spakte und an de Ränder het s blüemledi Dekorazioone. D Sammlig isch im Ufdraag vom Kaiser Maximilian I. 1504–1516/17 vom Zollschriiber Hans Ried z Booze im Südtirol gsammlet und kalligraafisch ufgschriibe worde. Zerst isch dr Brachtkodex uf Schloss Ambras im Tirol ufbewaart worde; sit 1806 befindet sich d Handschrift in dr Ööstriichische Nazionalbibliodek z Wien (Signatur Cod. Ser. nova 2663).

Litratuur 
 Ambraser Heldenbuch. Vollständige Faksimile-Ausgabe im Originalformat des Codex Vindobonensis Series Nova 2663 der österreichischen Nationalbibliothek, Kommentar von Franz Unterkircher (= Codices selecti, 43), Graz: Akademische Druck- u. Verlagsanstalt 1973
 Hans Wierschin: Das Ambraser Heldenbuch Maximilians I., 3 Tle., Booze: Athesia 1976
 Johannes Janota: Artikel 'Ambraser Heldenbuch'. In: Verfasserlexikon, 2. Uflaag, Bd.1, Sp. 323–327.
 Waltraud Fritsch-Rößler (Hg.): cristallîn wort. Hartmann-Studien 1. Rahmenthema: Das Ambraser Heldenbuch. Wien, Berlin: Lit-Verlag 2008.

Weblingg 

 Digitalisat
 Handschriftencensus

Fuessnoote 

Literarischs Wärk (Middelalter)
Literarischs Wärk uf Middelhoochdütsch
Heldesaag